**PIENTALON KÄYTTÖÖNOTTOKATSELMUKSEN MUISTILISTA**
(Muistilista on laadittu omaan käyttöön – täytettyä listaa ei palauteta rakennusvalvontaan)

|  |  |
| --- | --- |
|  | \*) asiakirja tai sen kopio luovutetaan rakennusvalvontaviranomaiselle käyttöönottokatselmukseen mennessä |

|  |  |
| --- | --- |
|  | **Luvan ehdot** |
|  | Rakennustyö on toteutettu myönnetyn luvan mukaisesti tai |
|  |  | pääpiirustukset on päivitetty muutosten osalta ja muutokset on hyväksytetty rakennusvalvonnassa \*  |
|  | Luvan ehtojen mukaiset työnjohtajat on hyväksytetty rakennusvalvonnassa(Vastaava työnjohtaja, KVV- ja IV-työnjohtajat sekä erityisalan työnjohtajat) |
|  | Luvan ehtojen mukaiset erityissuunnitelmat on toimitettu rakennusvalvontaan \*(Pdf/A-formaatissa tai 1 sarja taitettuna) |
|  | Luvan ehtojen mukaiset viranomaiskatselmukset on suoritettu hyväksyttävästi |
|  | Rakennustyön tarkastusasiakirja on täytetty ja saatu \*(Käyttöönottokatselmuksessa välikopio) |
|  | KVV- ja IV-työn tarkastusasiakirjat on täytetty ja saatu \* |
|  | Rakennustyö on toteutettu luvassa hyväksytyn energiaselvityksen (sis. energiatodistus) mukaisesti tai |
|  |  | energiaselvitys on päivitetty muutosten osalta ja energiatodistuksen E-lukuvaatimus täyttyy \*(Rakennuksen ilmanvuotoluku, IV-koneen SFP-luku ja LTO:n vuosihyötysuhde, varaava tulisija) |
|  | Selvitys rakennuksen ilmanvuotoluvusta on toimitettu rakennusvalvontaan, jos q50 < 4 m3/(h∙m3) \*(Ilmanvuotoluvun mittausraportti tai talotoimittajan todistus RT 80-10974 mukaisesta ilmoitusmenettelystä) |
|  | Luvan ehtojen mukaiset rasitteet on perustettu ja merkitty kiinteistörekisteriin |
|  | Rakentamisilmoitus on tehty Verohallintoon(Kotitalouksien hakemat rakennusluvat: OmaVero-palvelu, ei todistusta 11/2019 jälkeen tehdystä ilmoituksesta) |
|  | **Kiinteistön vesi- ja viemärilaitteistot sekä lämmitysjärjestelmä** |
|  | Vesijohtoverkoston paineenalennustarve on selvitetty ja tarvittaessa paineenalennusventtiili asennettu (Eri verkostopaine vesijohtoverkoston eri toiminta-alueilla) |
|  | Vesijohtojen ja viemäreiden kiinnityspisteet, kannatukset sekä eristykset on tarkastettu(Lämpö-, kondenssi- ja paloeristykset, putkien lämpölaajenemisen huomiointi) |
|  | Kiinteistön käyttövesijohtojen vesipainekoe on suoritettu ja painekoepöytäkirja saatu \* |
|  | Kylmälaitteisiin integroitujen vesilaitteiden tuotehyväksyntä käytettäväksi Suomessa, verkostopaineen alennustarve sekä sulkuventtiilin havaittavuus ja käytettävyys on tarkastettu(Kiinteällä vesiliitännällä varustetut vesi- ja jääpala-automaatit) |
|  | Allashanojen kääntyvien juoksuputkien sektorit on käännetty ja rajoitettu altaan alueelle(Kääntymissäteen rajoitusmahdollisuuden huomiointi allashanaa valittaessa) |
|  | Pesukoneventtiilit on sijoitettu helposti havaittavissa ja käytettävissä oleviin paikkoihin |
|  | Altaan vesilukkoon viemäröidyn pesu- tai astianpesukoneen poistoletku on kiinnitetty allaskaapistoon |
|  | Pesukoneiden suojakaukalot on asennettu ja suojakaukaloon valunut vuotovesi ohjattu näkyviin(Alasokkeleissa vesiraot, suojakaukaloa suositellaan myös kylmälaitteiden alle) |
|  | Vesivuotojen havaitsemismahdollisuus sekä vesivahinkojen rajaus ja korjausmahdollisuus on huomioitu(Vuotovesien näkyviin ohjaus, jakotukkien alustojen korotukset, saumojen tiivistykset ja pintakaadot, allaskaapistojen alustat, hankalissa paikoissa vuotovesivahdit) |
|  | Lattiakaivojen ja allasvesilukkojen puhdistettavuus ja huollettavuus on varmistettu(Kiintokalusteiden sijoittelu suhteessa puhdistettaviin ja huollettaviin osiin, laattakehysten asennus lattiakaivon mukaan) |
|  | Seinä-wc:n mahdollisen vuoto- ja kondenssiveden suojaus ja näkyviin ohjaus on huomioitu(Kotelon sisäosan vesieristys, alustan korotus huonetilan lattiatasoa ylemmäksi, kaato ja vuotovesireikä, helposti irrotettava kansi) |
|  | Tuuletusviemäri on lämmöneristetty kylmässä tilassa ja kaasutiivis puhdistusyhde asennettu(Tuuletusviemärin kotelossa puhdistusyhteen kohdalla riittävän iso avattava tai irrotettava luukku) |
|  | Tonttiviemärin puhdistusyhde on asennettu perusmuurin läheisyyteen(Puhdistusyhteellä routimaton vierustäyttö) |
|  | Kiinteistökohtaisen jätevesipumppaamon käyttöhäiriötilanteiden ilmaisu on järjestetty |
|  | Kiinteistökohtaisen jätevesien umpisäiliön täyttymishälytin on asennettu ja sen toiminta testattu |
|  | Kiinteistökohtainen jätevesijärjestelmä on tarkastettu ja tarkastusasiakirja täytetty ja saatu \*(Suomen vesiensuojeluyhdistysten liitto ry:n lomake) |
|  | Maalämpökaivon porausraportti ja maalämpöjärjestelmän tarkastusasiakirja on täytetty ja saatu \* (Maalämpöpiirin painekoe on suoritettu, maalämpökaivon sijainti on merkitty sokkelikilvellä) |
|  | Lämmitysjärjestelmän laitteet on lämmöneristetty, tarkastettu ja säädetty(Kaukolämmön vaihtimen virityspöytäkirja on saatu, ilmaukset, putkistot on nimikoitu ja virtaussuunnat merkitty, lattialämmityksen piirit on nimikoitu jakotukkeihin sekä säätömoottoreihin) |
|  | **Ilmanvaihtolaitteet** |
|  | Ilmanvaihtokanavien kiinnityspisteet, kannatukset sekä eristykset on tarkastettu(Lämpö-, kondenssi- ja paloeristykset, ilmanvaihtokanaviston puhdistustyön rasitukset kestävä asennustapa) |
|  | Ilmanvaihto on järjestetty kaikkiin tiloihin sekä siirtoilmareitit on huomioitu(Oviraot, siirtoilmasäleiköt, talousrakennuksen tiloissa raitisilmaventtiilit) |
|  | Ilmavirrat on mitattu ja säädetty sekä mittaus- ja säätöpöytäkirja on saatu \*(Sisäovet kiinni mittauksen aikana, mittauksen aikainen säätöasento merkitty pöytäkirjaan, tehostusmahdollisuus huomioitu) |
|  | Keittiön lieden erillispoisto (liesikupu tai vastaava kohdepoisto) ja keittiön yleispoisto on huomioitu(Ilmaa huonetilaan palauttava aktiivihiilisuodattimella varustettu liesituuletin ei ole erillispoistolaite eikä poista tilasta vesihöyryä) |
|  | Lisäulkoilmavirran saanti (tulisijat, liesikupu tai vastaava kohdepoisto, keskuspölynimuri) on järjestetty ja lisäilmareitit ovat helposti säädettävissä ja suljettavissa(Karmiventtiili, tulisijaan valmistajan ohjeen mukaan liitetty paloilmakanava – IV-koneen takkakytkin on tarkoitettu vain sytytysavuksi) |
|  | IV-koneen kondenssivesiyhde on viemäröity vesilukon kautta(Valmistajan asennusohjeen mukaan – viemärihajujen kulkeutumisen esto sekä poistoilmakammion ja muun tilan välisen paine-eron vaikutus kondenssialtaan viemäröinnin toimintaan) |
|  | IV-koneen ulkoilmakanavan ulkosäleikkö on riittävän väljä(Hyönteisverkko poistettu, ei alumiinipeltisäleikköä – ulkoilman saannin kuristuminen virtausvastuksesta, hyönteisistä tai huurteesta) |
|  | IV-koneen hätäpysäytysmahdollisuus on järjestetty(Pysäytyskytkin, helposti havaittavissa ja irrotettavissa oleva IV-koneen pistotulppaliitäntä, sähkökeskuksessa selkeästi merkitty IV-koneen automaattisulake – kaasuvaaratilanne, palotilanne) |
|  | **Paloturvallisuus, käyttöturvallisuus, terveellisyys ja esteettömyys** |
|  | Sähkölaitteiston käyttöönottotarkastus on tehty ja käyttöönottotarkastuspöytäkirja saatu \* |
|  | Sähköverkkoon kytketyt palovaroittimet on asennettu, virtavarmistettu ja niiden toiminta tarkastettu(≥ 1 kpl/alkava 60 m2/krs, toiminnan varmistus sähkökatkojen varalta, tulisijalla varustettuun tilaan suositellaan lisäksi häkävaroitinta) |
|  | Luvassa määrätyt varatiet ovat käyttökelpoiset(Varatieikkunan riittävä koko ja kiintopainikkeet sekä hätäpoistumistikkaat tai pudottautumiskorkeus ≤ 3,5 m) |
|  | Osastoivat rakennusosat on tehty sekä niiden liittymät ja läpiviennit tiivistetty palon leviämistä vastaan(Räystään sekä aluskatteen ja vesikatteen välin palosuojaus, palokatkot, muoviviemäreiden palomansetit, IV-kanavien palopellit) |
|  | Palo-ovet on varustettu ovipumpulla(Automaattinen sulkeutumis- ja salpautumismekanismi, palo-oven karmin palotiivistys osastoivaan rakennusosaan) |
|  | Savupiipun kelpoisuus ja yhteensopivuus tulisijan kanssa sekä oikea asennustapa on tarkastettu(CE-merkintäkilpi täytetty ja kiinnitetty tai YMa 745/2017 4-5 §:n mukaan rakennettu savupiippu, sulkupellissä häkäreikä, läpiviennit) |
|  | Tulisijan suojaetäisyydet on varmistettu ja eduspelti kiinnitetty (tai edustassa palamaton lattiamateriaali)(Tulisijan suojaetäisyydet valmistajan suoritustasoilmoituksen mukaan, edustan suojaus SRMK:n osan E8-1985 mukaan) |
|  | Puulämmitteisen kiukaan sekä liitin- ja yhdyshormien suojaetäisyydet on varmistettu(Kiukaan suojaetäisyydet valmistajan suoritustasoilmoituksen mukaan, yhdyshormin suojaetäisyys SRMK:n osan E8-1985 mukaan) |
|  | Sähkölämmitteisen kiukaan suojaetäisyydet on varmistettu sekä kiuas on kiinnitetty ja kaide asennettu(Kiukaan suojaetäisyydet valmistajan suoritustasoilmoituksen mukaan, lauteisiin upotetulla kiukaalla palamaton suojakaulus) |
|  | Sisäovien ja kulkuaukkojen vapaa leveys on varmistettu(Sisääntulokerroksessa ovikoko M10 tai M9-ovissa kulkuaukkosaranat, esteetön vapaa-aukon leveys ≥ 800 mm) |
|  | Portaat, porraskaiteet ja -tasanteet sekä käsijohteet on asennettu(Nousu/etenemä, kaidekorkeus, käsijohde molemmin puolin syöksyä, porrasaskelmien väli ≤ 100 mm, tasoraot ≤ 50 mm) |
|  | Kaiteet ja suojakaiteet on asennettu(Kaidekorkeus putoamiskorkeuden mukaan, suojakaiteen suojaava osa: vaakarako ≤ 10 mm tai pystyrako ≤ 100 mm) |
|  | Saunan kiukaan ja lauteiden kaiteet sekä lauteille nousuun ja laskuun tarvittava käsijohde on asennettu(Jalkalaudetason edessä kaide tai leveä astinpenkki, riittävän tukeva astinpenkki – kaatuminen, liukuminen) |
|  | Lasirakenteiden turvallisuus on varmistettu(Ikkunat, lasiseinät, lasiovet, lasikaiteet ja parvekelasit – törmäysvaarassa turvalasitus ja putoamisvaarassa kaidelasitus) |
|  | Parvekkeen lattia, suojakaide ja lasitukset ovat valmiit ja käyttöturvalliset tai |
|  |  | parvekkeen vahinkokäyttö on luotettavasti estetty(Parvekkeen oven kahva irrotettu tms., varatiereittinä toimiva parveke on varustettu väliaikaisella lattialla ja suojakaiteella) |
|  | Märkätilojen ja kuivien tilojen väliset tulvakynnykset on tehty ja tiivistetty ympäröiviin rakenteisiin(Tiivistys myös oven karmin alta, sisääntulokerroksessa esteetön kynnys ≤ 20 mm, siirtoilmareitit kavennetulla tulvakynnyksellä) |
|  | Kaikki ulko-ovet on varustettu portailla tai terassilla(Tai tukevilla ja pinnaltaan lähes umpinaisilla väliaikaisilla portailla ilman liukastumisvaaraa) |
|  | Kaikki sisäänkäynnit, kulkuväylät, talvella käytössä olevat leikki- ja oleskelualueet sekä naapuritontti ja viereiset katualueet on suojattu katolta putoavalta lumelta ja jäältä |
|  | Tontilla on käytettävissä vähintään 1 autopaikka |
|  | Tontin ajoneuvoliittymän leveys ja kaltevuus loivennuksineen on hyväksytyn asemapiirustuksen mukainen |
|  | Rakennusten vieruskaadot ja rakennuspaikan pinnanmuotoilu on tehty(Vieruskaadot myös terassien alla, hulevesien hallinta kulkuväylillä ja tontin kaikilla rajoilla, piha-alueen putoamissuojaukset) |
|  | Ulkopuoliset työt on tehty, rakennuspaikka siistitty ja rakennusjätteet poistettu |
|  | **Rakennuksen käyttö- ja huolto** |
|  | Rakennuksen käyttö- ja huolto-ohje on laadittu ja käytön opastus saatu |
|  | Kiinteistökohtaisen talousjätevesijärjestelmän käyttö- ja huolto-ohje on laadittu ja käytön opastus saatu |
|  | Talotikas on asennettu sekä katkeamaton kattokulkutie katon rakennusosille ja laitteille on järjestetty(Talotikkaan alimman puolan korkeus tasosta ≥ 1200 mm, talotikkaan yläkaarien kiinnitys) |
|  | Yläpohjan kaikkiin onteloihin on järjestetty pääsy ja kulkusilta sekä yläpohjan tuuletusjärjestelyt on tehty(Ahtaisiin onteloihin tarkastusluukut, pieneläinsuojaukset) |
|  | Ryömintätilaiseen alapohjaan on kauttaaltaan järjestetty pääsy ja kulkumahdollisuus sekä alapohjan tuuletusjärjestelyt on tehty(Käynti- ja tuuletusluukkujen alareuna riittävän korkealla, pieneläinsuojaukset) |
|  | Kiinteistön jätehuolto on järjestetty Etelä-Karjalan jätehuoltomääräysten mukaisesti(Jäteastiat, kompostori) |
|  | Valaistu osoitenumero on asennettu rakennukseen helposti havaittavaan paikkaan(Haja-asutusalueella osoitenumero lisäksi myös kiinteistölle johtavan ajoväylän alkupäässä) |
| LAPPEENRANNAN KAUPUNKI, RAKENNUSVALVONTA | Versio 14.5.2020 / Jarno Junnonen |